Sveitarfélagið Árborg varð til við sameiningu Eyrarbakkahrepps , Sandvíkurhrepps , Selfossbæjar og Stokkseyrarhrepps í febrúar 1998 og er stærsta sveitarfélag á Suðurlandi . Sveitarfélagið úthlutar lóðum undir fasteignir og sér um innviðaþjónustu , að undanskyldri rafveitu og ljósleiðara . Sveitarfélagið veitir einnig grunnþjónustu á borð við rekstur skóla , félagsþjónustu , sundlauga , bókasafna , áhaldahúss o.fl. fyrir íbúa sveitarfélagsins . Auk þess sinnir sveitarfélagið íþróttum - og tómstundum , ferðaþjónustu og menningarmálum . Innan Sveitarfélagsins Árborgar eru þrír grunnskólar . Tveir eru á Selfossi og einn á Stokkseyri og Eyrarbakka en hann skiptist í yngri deild á Stokkseyri og eldri deild á Eyrarbakka . Leikskólar eru sex talsins . Fjórir á Selfossi , einn á Stokkseyri og einn á Eyrarbakka . Fjölbrautaskóli Suðurlands og Háskólafélag Suðurlands eru staðsett á Selfossi og báðar þessar stofnanir þjónusta mest allt Suðurland , en heyra ekki beint undir Sveitarfélagið Árborg . Íþrótta - , menningar - og tómstundastarf er í miklum blóma í sveitarfélaginu . Boðið er upp á fjölbreytilegt starf í öllum byggðarkjörnum og er stöðugt verið að bæta aðstöðu til íþrótta - og tómstundaiðkunar . Sveitarfélagið Árborg veitir foreldrum / forráðamönnum barna á aldrinum 5 - 17 ára , með lögheimili í Árborg , frístundastyrk vegna þátttöku í skipulögðu íþrótta - og frístundastarfi . Menningarlíf er einnig líflegt . Á hverju ári er gefið út sérstakt viðburðadagatal sem sýnir alla helstu viðburðina auk þess sem birtar eru viðburðadagskrár fyrir ýmsar hátíðir , s.s. menningarmánuðinn október og jólamánuðinn desember . Fjölmargar hátíðir eru haldnar í Árborg allt árið um kring og laða að sér innlenda og erlenda gesti . Heildarfjöldi íbúa í Sveitarfélaginu Árborg frá 2003 til janúar 2019 Nýtt byggðarmerki sveitarfélagsins Árborgar var afhjúpað við hátíðlega athöfn á Hótel Selfossi 12. nóvember 2000 . Sérstök nefnd valdi merkið úr 48 tillögum sem bárust í opinni samkeppni um nýtt byggðarmerki . Í umsögn nefndarinnar um merkið sem varð fyrir valinu segir : „ Merkið uppfyllir skilyrði reglugerða um byggðarmerki . Við fyrstu sýn gæti merkið sýnst of einfalt en í merkjahönnun er það talið ótvíræður styrkur . Fólk kemur til með að muna þetta merki eftir að það hefur séð það einu sinni .